stanford-oval/wikipedia huggingface dataset:
Kimi Räikkönen
Ura > Paluu Formuloihin > Paluu Ferrarille (2014–2018)

11. syyskuuta 2013 Ferrari julkisti verkkosivuillaan tehneensä kahden vuoden sopimuksen Räikkösen kanssa. Ferrarin tallipäällikkö Stefano Domenicali kertoi olevansa mielissään Räikkösen paluusta talliin, kun taas Ferrarin entinen urheilujohtaja Cesare Fiorio sanoi Räikkösen olleen väärä valinta kuljettajaksi.
Ura > Paluu Formuloihin > Paluu Ferrarille (2014–2018) > Kausi 2016

Räikkönen joutui keskeyttämään kauden ensimmäisessä osakilpailussa Australian GP:ssä auton turbon ylikuumenemisen takia. Turbo syttyi vielä tuleen hänen ajettuaan jo varikolle. Moottori ei kuitenkaan vahingoittunut käyttökelvottomaksi. Kauden toisessa kilpailussa Bahrainin GP:ssä Räikkönen sijoittui toiseksi. Kyseessä oli Räikkösen kahdeksas palkintosija Bahrainin GP:ssä. Samalla Räikkönen ohitti Ayrton Sennan palkintosijojen kokonaismäärässä (81–80). Kiinan GP:ssä Räikkönen starttasi kolmosruudusta mutta kolaroi lähdössä tallikaverinsa Vettelin kanssa ja putosi kilpailun hännille. Hän onnistui lopulta nousemaan viidenneksi ohittaen lopussa muun muassa Lewis Hamiltonin ja Felipe Massan. Venäjän GP:ssä Räikkönen sijoittui kolmanneksi ajaen Ferrari-tallin 700. palkintosijan. Espanjan GP:ssä Räikkönen taisteli kilpailun voitosta Max Verstappenin kanssa mutta ei pystynyt ohittamaan häntä vaan sijoittui kilpailun toiseksi. Monacon GP:ssä Räikkönen ajoi seinään sateen liukastamalla radalla ja keskeytti kilpailun. Kanadan GP:ssä Räikkönen sijoittui kuudenneksi. Räikkönen palasi Itävallassa jälleen palkintokantaan nousten viimeisellä kierroksella kolmanneksi Mercedes-kuljettajien kolaroitua. Heinäkuun alussa Ferrari ilmoitti, että Räikkösen sopimusta jatketaan vielä kaudeksi 2017. Silverstonen GP heinäkuun 10. päivänä oli Räikkösen sadas GP Ferrarilla, ja hän sijoittui siinä viidenneksi voittaen tallikaverinsa Sebastian Vettelin ja nousi samalla kokonaispisteissä kolmanneksi. Unkarin GP:ssä Räikkönen epäonnistui sateisissa aika-ajoissa ja starttasi vasta 14. lähtöruudusta. Kilpailussa Räikkönen onnistui nousemaan kuudenneksi ajaen myös kilpailun nopeimman kierroksen. Saksan GP:ssä Räikkönen oli myös kuudes. Belgian GP:ssä Räikkönen ajoi kauden parhaan aika-ajonsa ja starttasi kilpailuun kolmannesta lähtöruudusta hävittyään eturiviin ajaneelle Max Verstappenille vain 17 sadasosaa. Kilpailun lähdössä Räikkösen tallikaveri Vettel osui Kimiin, minkä seurauksena Räikkönen osui Verstappeniin. Tilanteesta aiheutuneen rengasrikon seurauksena Kimi putosi kilpailun viimeiseksi mutta onnistui nousemaan kilpailussa yhdeksänneksi. Italian GP:ssä Räikkönen oli neljäs. Sama sijoitus toistui Singaporen GP:ssä ja Malesian GP:ssä. Japanin GP:ssä Kimi oli viides. Yhdysvaltain GP:ssä Kimi joutui keskeyttämään renkaankiinnityksen epäonnistuttua. Meksikon GP:ssä Räikkönen oli kuudes. Brasilian GP:ssä Räikkönen starttasi sateiseen kilpailuun kolmannesta lähtöruudusta, mutta joutui keskeyttämään kilpailussa spinnattuaan seinään märällä radalla. Kauden päättäneessä Abu Dhabin GP:ssä Räikkönen oli kuudes. Räikkönen sijoittui pisteissä sarjan kuudenneksi voittaen aika-ajovertailussa Vettelin niukasti 11-10.
Ura > Nascar-sarjassa 2022–2023

Räikkönen ilmoitti toukokuussa 2022, että hän palaisi elokuussa 2022 kilparadoille ajamalla Watkins Glenin radalla Yhdysvalloissa yhden Nascar-sarjan kilpailun, joka päättyi kolaroinnin jälkeen keskeytykseen. Autona oli Project91-nimellä kulkenut Chevrolet Camaro ja tallina Trackhouse. Hän ajoi myös kauden 2023 maaliskuussa Austinin osakilpailun saman tallin autolla sijoittuen sijalle 27.
Julkisuuskuva

F1-sarjassa Räikkönen tunnettiin lempinimellä Iceman, jonka McLaren-tallipäällikkö Ron Dennis antoi hänelle ennen kautta 2002. Nimi tuli hänen viileästä ja rauhallisesta olemuksestaan. Häntä pidettiin hyvin persoonallisena F1-kuljettajana. Muun muassa entinen maailmanmestari Damon Hill kutsui häntä yhdeksi F1-sarjan tämän hetken harvoista kuljettajista, joilla on voimakas persoona. Myöhemmin Hill luonnehti Räikköstä mystiseksi kuljettajaksi ja tietyllä tavalla lajin supertähdeksi.
Räikkönen nimesi edesmenneen F1-mestari James Huntin esikuvakseen. Räikkösen omien sanojen mukaan taustalla oli hänen yleisempi ihailunsa 1970-luvun formuloita kohtaan, jolloin rahat ja sponsorit eivät hallinneet lajia yhtä voimakkaasti kuin nykyään, ja kilpaileminen oli yleisesti ottaen "rennompaa". Räikkönen tunnettiin nihkeästä suhtautumisestaan Formula 1 -sarjaan kuuluvaa politikointia ja mediahuomiota kohtaan.
Kauden 2013 Abu Dhabin GP:ssä Räikkönen arvosteli talliaan poikkeuksellisen avoimesti: "Tämä paljasti harvoin nähdyn tunteellisen puolen Räikkösestä, joka on rakentanut itselleen imagon miehestä, jolla ei ole sellaista". "Hän on loppujen lopuksi tavallinen ihminen. Vaikka hän joskus tekisi hyvää työtä, hän kätkee senkin tarkasti rakennetun muurin taakse", kirjoitti BBC:n formulatoimittaja Andrew Benson. Kaudella 2015 Ferrari-tallipäällikkö Maurizio Arrivabene sanoi, että Räikkönen on kuljettaja, jonka pitää tuntea tiimin ja tallipäällikön tuki: "Hänet tunnetaan Jäämiehenä, mutta itse asiassa tämän Jäämies-imagon sijaan hän on kaveri, joka on hyvin herkkä."
Yksi Räikkösen tunnuspiirteistä on hänen äänensä. Räikkönen on kertonut, että syy hänen persoonalliseen ääneensä johtuu siitä, kun hän kaatui viisivuotiaana polkupyörällä ja satutti kaulansa. Kaatumisessa hänen kaulaansa tuli mustelmia ja hänen äänihuulensa vaurioituivat. Räikkönen oli jo pienenä harvasanainen, ja huolestuneet vanhemmat päättivät viedä hänet terapeutille. Terapiassa Räikköselle tehtiin älykkyystestejä, jotka hän suoritti 20 minuutissa, vaikka keskivertoaikuisella niiden tekemiseen menee kolme tuntia. Terapeutti lähetti Räikkösen vanhemmille kirjeen, jossa hän kertoi, että Räikkönen on keskivertoa älykkäämpi, mikä saattaa olla syy hänen harvasanaisuuteensa.
Tallipäällikkönä motocrossissa 2022–

Tammikuussa 2022 Räikkönen ilmoitti ryhtyvänsä Kawasakin motocross-tehdastiimin johtajaksi. Räikkönen jakaa Kawasaki Racing Teamin tiimijohtajan vastuun yhdessä Antti Pyrhösen kanssa. Kausi 2022 alkoi 20. helmikuuta Britanniassa.
Perhe ja yksityiselämä

Kimi Räikkösen vanhemmat ovat Matti ja Paula Räikkönen Espoosta. Hänellä on myös isoveli Rami Räikkönen, joka ajaa rallia ja ratakilpailuja Suomessa. Matti Räikkönen kuoli 22. joulukuuta 2010.
Kimi Räikkösen mediakonsulttina ja asioidenhoitajana toimii Sami Visa. Managerina on hänen koko kilpauransa ajan Formula 3 -luokasta lähtien toiminut Steve Robertson.
Peruskoulun jälkeen Räikkönen opiskeli ammattikoulun autolinjalla, joka kuitenkin jäi kesken Räikkösen keskityttyä kilpa-ajajan uraansa. Räikkönen on sotilasarvoltaan alikersantti. Hän palveli Lahden Urheilukoulussa.
Perhe ja yksityiselämä > Yksityiselämä

Räikkönen ei ole välttynyt kielteiseltä julkisuudelta, ja hänen värikkääksi väitetystä yksityiselämästään on kirjoitettu aika ajoin.
Räikkönen seurusteli vuodesta 2001 malli Jenni Dahlmanin kanssa. Pariskunta meni naimisiin Hämeenlinnassa sijaitsevassa Vanajanlinnassa 31. heinäkuuta 2004. Runsaasti julkisuutta saivat häiden ennenkuulumattoman tiukat turvatoimet. Vanajanlinna lähiympäristöineen oli suljettu ulkopuolisilta, ja sen yläpuolinen ilmatila oli lentokiellossa. Iltalehden tietojen mukaan kaikki kutsuvieraat ja työtehtävissä olleet joutuivat allekirjoittamaan tiukkasanaisen vaitiololupauksen. Räikkönen ja Dahlman erosivat vuoden 2013 alussa. Virallisesti avioero astui voimaan heinäkuussa 2014.
Räikkösen puoliso on tuusulalaissyntyinen Minna-Mari ”Minttu” o.s. Virtanen. Heille syntyi 27. tammikuuta 2015 poika, joka sai nimekseen Robin Ace Matias Räikkönen. Pari avioitui 7. elokuuta 2016 San Galganon luostarissa Toscanassa Italiassa. Pariskunnan toinen lapsi syntyi toukokuussa 2017 ja sai nimekseen Rianna Angelia Milana Räikkönen. Kolmas lapsi, tytär, syntyi kesäkuussa 2023.
Räikköset asuvat Villa Butterflyssa Baarissa Sveitsissä ja heillä on kotona lastenhoitaja. Lapset puhuvat suomea ja englantia. Poika Robin ajaa jo kartingia. Syksyllä 2023 kerrottiin Räikkösten muuttavan Italiaan, Comon kaupungin lähistöllä sijaitsevalle Il Torchio -nimiselle maatilalle.
Perhe ja yksityiselämä > Muuta

Räikkönen perusti vuonna 2006 yhtiön nimeltä Kurutie Custom Oy. Yritys toimii Espoossa henkilöautojen ja kevyiden moottoriajoneuvojen tukkukauppana. Kurutie Custom Oy:n hallituksen jäseninä toimivat Kimi Räikkösen lisäksi hänen veljensä Rami Räikkönen ja entinen puolisonsa Jenni Dahlman. Lisäksi Räikkösellä oli yhdessä managerinsa Steve ja David Robertsonin kanssa vuonna 2004 perustettu Formula 3 ja Formula BMW luokassa kilpaileva talli Räikkönen Robertson Racing. Räikkönen Robertson Racing myytiin loppuvuodesta 2010 Anthony Hieattille ja talli jatkaa tulevaisuudessa nimellä Double R Racing. Räikkösellä on Car Star -niminen yhtiö Sveitsissä.
Suomen Posti (silloiselta nimeltään Itella) juhlisti Kimi Räikkösen F1-maailmanmestaruutta syyskuussa 2008 julkaistulla Kimi-aiheisella postimerkillä. Postimerkissä on kuvattuna myös Räikkösen tallin, Ferrarin, auto.
Vuonna 2010 Räikkönen ilmoitti perustavansa tallin motocrossin MM-sarjaan. Ice One Racing -nimeä kantava talli kilpailee sekä kuninkuusluokassa että MX2-luokassa.
Räikkönen on vieraillut Arttu Wiskarin musiikkivideolla ”Sorateiden sankarit”.
Räikkösellä ei ole toista nimeä. Kimi-Matias on hänen kaksiosainen etunimensä.
Räikkösestä julkaistiin elokuussa 2018 Siltalan kustantama elämäkertakirja Tuntematon Kimi Räikkönen, jonka kirjoitti Finlandia-palkinnonkin voittanut Kari Hotakainen. Kirja ilmestyy englanniksi, saksaksi, viroksi, hollanniksi, unkariksi ja japaniksi sekä vuoden 2019 puolella kiinaksi, puolaksi ja italiaksi. Saksankielisen laitoksen kustansi Batei-Lübbe. Kirjan englanninkielinen versio, The Unknown Kimi Raikkonen, ilmestyi Simon & Schuster -kustantamolta 18. lokakuuta 2018. Kirjaa myytiin vuonna 2018 191 384 kappaletta.
Räikkönen osallistui puolisonsa Minttu Räikkösen kanssa vuoden 2017 Itsenäisyyspäivän vastaanotolle.
Räikkönen pestattiin lokakuussa 2024 mediayhtiö Roaringtonin lähettilääksi, jossa toimessa hän tulee auttamaan yhtiötä sen ajosimulaattoreiden kehittämisessä sekä markkinoinnissa.
Kilpailuinsinöörit

| Kaudet | Kilpailuinsinööri | Talli |
| --- | --- | --- |
| 2001 |  Jacky Eeckelaert | Sauber |
| 2002–2006, 2012–2013 |  Mark Slade | McLaren, Lotus |
| 2007–2008 |  Chris Dyer | Ferrari |
| 2009 |  Andrea Stella | Ferrari |
| 2012 |  Simon Rennie | Lotus |
| 2014 |  Antonio Spagnolo | Ferrari |
| 2015–2017 |  Dave Greenwood | Ferrari |
| 2018 |  Carlo Santi | Ferrari |
| 2019–2021 |  Julien Simon-Chautemps | Alfa Romeo Racing |
Kilpailuinsinöörit > Henkilökohtaiset kuntovalmentajat

| Kaudet | Kuntovalmentaja | Talli |
| --- | --- | --- |
| 2000–2001 |  Josef Leberer | Sauber |
| 2001–2021 |  Mark Arnall | Sauber, McLaren, Ferrari, Lotus, Alfa Romeo Racing |
Tilastot, ennätykset ja saavutukset F1-sarjassa

Maailmanmestaruus (2007)
Toinen sija maailmanmestaruuspisteissä (2003, 2005)
Kolmas sija maailmanmestaruuspisteissä (2008, 2012, 2018)
Eniten osakilpailuvoittoja suomalaiskuljettajista.
Tilastot, ennätykset ja saavutukset F1-sarjassa > Kaudet numeroina

| Kausi | Talli | Sijoitus | Osakilpailut | Pisteet | Voitot | Palkinto- pallisijat | Paalupaikat | Nopeimmat kierrokset |
| --- | --- | --- | --- | --- | --- | --- | --- | --- |
| 2001 | Sauber-Petronas | 10. | 17 (16 starttia) | 9 | 0 | 0 | 0 | 0 |
| 2002 | McLaren-Mercedes | 6. | 17 | 24 | 0 | 4 | 0 | 1 |
| 2003 | McLaren-Mercedes | 2. | 16 | 91 | 1 | 10 | 2 | 3 |
| 2004 | McLaren-Mercedes | 7. | 18 | 45 | 1 | 4 | 1 | 2 |
| 2005 | McLaren-Mercedes | 2. | 19 (18 starttia) | 112 | 7 | 12 | 5 | 10 |
| 2006 | McLaren-Mercedes | 5. | 18 | 65 | 0 | 6 | 3 | 3 |
| 2007 | Ferrari | 1. | 17 | 110 | 6 | 12 | 3 | 6 |
| 2008 | Ferrari | 3. | 18 | 75 | 2 | 9 | 2 | 10 |
| 2009 | Ferrari | 6. | 17 | 48 | 1 | 5 | 0 | 0 |
| 2012 | Lotus-Renault | 3. | 20 | 207 | 1 | 7 | 0 | 2 |
| 2013 | Lotus-Renault | 5. | 17 | 183 | 1 | 8 | 0 | 2 |
| 2014 | Ferrari | 12. | 19 | 55 | 0 | 0 | 0 | 1 |
| 2015 | Ferrari | 4. | 19 | 150 | 0 | 3 | 0 | 2 |
| 2016 | Ferrari | 6. | 21 | 186 | 0 | 4 | 0 | 1 |
| 2017 | Ferrari | 4. | 20 (19 starttia) | 205 | 0 | 7 | 1 | 2 |
| 2018 | Ferrari | 3. | 21 | 251 | 1 | 12 | 1 | 1 |
| 2019 | Alfa Romeo Racing-Ferrari | 12. | 21 | 43 | 0 | 0 | 0 | 0 |
| 2020 | Alfa Romeo Racing-Ferrari | 16. | 17 | 4 | 0 | 0 | 0 | 0 |
| 2021 | Alfa Romeo Racing-Ferrari | 16. | 21 (20 starttia) | 10 | 0 | 0 | 0 | 0 |
| Yhteensä (19 kautta) | Yhteensä (19 kautta) | Yhteensä (19 kautta) | 353 (349 starttia) | 1 873 | 21 | 103 | 18 | 46 |
Tilastot, ennätykset ja saavutukset F1-sarjassa > Ennätykset

Eniten kilpailujen nopeimpia kierroksia kauden aikana (10), kausilla 2005 ja 2008 (jakaa Michael Schumacherin kanssa).
Eniten peräkkäisiä nopeimpia kierroksia kauden aikana (6) (jakaa Alberto Ascarin kanssa).
Eniten kolmansia sijoja (45).
Eniten kolmansia sijoja kauden aikana (8).
Eniten kilpailuja kahden paalupaikan välillä (128).
Pisin väli ensimmäisen ja viimeisen paalupaikan välillä (5 544 päivää)
Pisin väli peräkkäisen paalupaikan välillä (3 262 päivää)
Eniten kilpailuja peräkkäisen voiton välillä (113 kilpailua)
Pisin väli ensimmäisen ja viimeisen voiton välillä (5 691 päivää, ensimmäinen voitto Malesian GP 2003 ja viimeisin Yhdysvaltain GP 2018)
Eniten ajettuja F1-GP-kierroksia uran aikana.
Eniten kisakierroksia Bahrainin GP:stä: (926).
Eniten luokiteltuja maaliin ajettuja kilpailuja uran aikana (285).
Eniten voittoja debyyttivuonnaan Ferrarilla (6), kaudella 2007.
Eniten palkintosijoja uralla eturivin ulkopuolelta: (72)
Eniten toisia ja kolmansia sijoja urallaan yhteensä: (82).
Eniten kilpailujen nopeimpia kierroksia Australian GP:stä (6).
Eniten voittoja suomalaiskuljettajista (21).
Eniten eturivin lähtöruutuja suomalaiskuljettajista (42).
Räikkösen hallussa olleita ennätyksiä:
Eniten GP-startteja (349). Fernando Alonso rikkoi ennätyksen Singaporen GP:ssä 2022.
Eniten GP-viikonloppuja uran aikana (353). Fernando Alonso rikkoi ennätyksen Meksikon GP:ssä 2022.
Eniten maaliin ajettuja kilpailuja uran aikana (278). Fernando Alonso rikkoi ennätyksen.
Eniten ajettuja F1-kisakilometrejä uran aikana (92 636). Fernando Alonso rikkoi ennätyksen kaudella 2022.
Eniten F1-kausia uran aikana: (19). Fernando Alonso rikkoi ennätyksen kaudella 2023.
Kilpailussa ajettu nopeusennätys 370,1 km/h, Italian GP 4. syyskuuta 2005. Bottas rikkoi ennätyksen Meksikon GP:ssä 2016.
Eniten palkintokorokesijoja eri kilpailuista (26), Lewis Hamilton rikkoi ennätyksen 70. juhlavuoden GP:ssä 2020.
Eniten peräkkäisiä pistesijoja (27), Lewis Hamilton rikkoi ennätyksen Kiinan GP:ssä 2018.
Eniten peräkkäisiä maaliin ajettuja kilpailuja (38), Lewis Hamilton rikkoi ennätyksen Espanjan GP:ssä 2020.
Eniten maaliin ajettuja kilpailuja kauden aikana (20), kaudella 2012, Daniel Ricciardo rikkoi ennätyksen kaudella 2016.
Eniten kisakilometrejä yhden kauden aikana (5 781), kaudella 2012, Lewis Hamilton rikkoi ennätyksen kaudella 2018.
Eniten palkintosijoja Unkarin GP:stä (9), Lewis Hamilton rikkoi ennätyksen Unkarin GP:ssä 2021.
Tilastot, ennätykset ja saavutukset F1-sarjassa > Merkkipaalut

| Nro | Merkkipaalu | Ajetut GP:t | Osakilpailu |
| --- | --- | --- | --- |
| 1 | Ensimmäinen kilpailu | 1 | Australian GP 2001 |
| 2 | Ensimmäiset MM-pisteet | 1 | Australian GP 2001 |
| 3 | Ensimmäinen palkintosija | 18 | Australian GP 2002 |
| 4 | Ensimmäinen nopein kierros | 18 | Australian GP 2002 |
| 5 | Ensimmäinen johtokierros | 28 | Ranskan GP 2002 |
| 6 | Ensimmäinen eturivin lähtöruutu | 31 | Belgian GP 2002 |
| 7 | Ensimmäinen voitto | 36 | Malesian GP 2003 |
| 8 | Ensimmäistä kertaa MM-sarjan johdossa | 36 | Malesian GP 2003 |
| 9 | 10. palkintosija | 41 | Monacon GP 2003 |
| 10 | Ensimmäinen paalupaikka | 43 | Euroopan GP 2003 |
| 11 | 100 MM-pistettä | 47 | Unkarin GP 2003 |
| 12 | 20. palkintosija | 73 | Espanjan GP 2005 |
| 13 | 200 MM-pistettä | 76 | Kanadan GP 2005 |
| 14 | 10. nopein kierros | 79 | Britannian GP 2005 |
| 15 | 30. palkintosija | 87 | Kiinan GP 2005 |
| 16 | 300 MM-pistettä | 92 | Euroopan GP 2006 |
| 17 | 10. paalupaikka | 99 | Saksan GP 2006 |
| 18 | 100. kilpailu | 101 | Turkin GP 2006 |
| 19 | 10. voitto | 106 | Australian GP 2007 |
| 20 | 20. nopein kierros | 106 | Australian GP 2007 |
| 21 | Ensimmäinen hattutemppu | 106 | Australian GP 2007 |
| 22 | 40. palkintosija | 113 | Ranskan GP 2007 |
| 23 | 400 MM-pistettä | 116 | Unkarin GP 2007 |
| 24 | Ensimmäinen maailmanmestaruus | 122 | Brasilian GP 2007 |
| 25 | 50. palkintosija | 125 | Bahrainin GP 2008 |
| 26 | 30. nopein kierros | 130 | Ranskan GP 2008 |
| 27 | 500 MM-pistettä | 131 | Britannian GP 2008 |
| 28 | 60. palkintosija | 151 | Euroopan GP 2009 |
| 29 | 600 MM-pistettä | 161 | Bahrainin GP 2012 |
| 30 | 700 MM-pistettä | 169 | Belgian GP 2012 |
| 31 | 800 MM-pistettä | 178 | Australian GP 2013 |
| 32 | 70. palkintosija | 178 | Australian GP 2013 |
| 33 | 20. voitto | 178 | Australian GP 2013 |
| 34 | 900 MM-pistettä | 186 | Saksan GP 2013 |
| 35 | 40. nopein kierros | 199 | Monacon GP 2014 |
| 36 | 200. kilpailu | 201 | Itävallan GP 2014 |
| 37 | 1 000 MM-pistettä | 205 | Belgian GP 2014 |
| 38 | 1 100 MM-pistettä | 222 | Britannian GP 2015 |
| 39 | 80. palkintosija | 232 | Abu Dhabin GP 2015 |
| 40 | 1 200 MM-pistettä | 235 | Kiinan GP 2016 |
| 41 | 1 300 MM-pistettä | 246 | Italian GP 2016 |
| 42 | 250. kilpailu | 251 | Brasilian GP 2016 |
| 43 | 1 400 MM-pistettä | 256 | Venäjän GP 2017 |
| 44 | 1 500 MM-pistettä | 269 | Japanin GP 2017 |
| 45 | 90. palkintosija | 271 | Meksikon GP 2017 |
| 46 | 1 600 MM-pistettä | 277 | Azerbaidžanin GP 2018 |
| 47 | 1 700 MM-pistettä | 285 | Unkarin GP 2018 |
| 48 | 100. palkintosija | 287 | Italian GP 2018 |
| 49 | 1 800 MM-pistettä | 292 | Meksikon GP 2018 |
| 50 | 300. kilpailu | 302 | Ranskan GP 2019 |
Tilastot ja saavutukset rallin MM-sarjassa

Toinen pisteille sijoittunut F1-kuljettaja rallin MM-sarjassa.
Tilastot ja saavutukset rallin MM-sarjassa > Tulokset kilpailuittain

| Kausi | Talli | Auto | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2009 | Tommi Mäkinen Racing | Fiat Grande Punto S2000 | IRE   | NOR   | CYP   | POR   | ARG   | ITA   | GRE   | POL   | FIN Kesk. | AUS   | ESP   | GBR   |  | 0 | NC |
| 2010 | Citroën Junior Team | Citroën C4 WRC | SWE 30 | MEX Kesk. | JOR 8 | TUR 5 | NZL   | POR 10 | BUL 11 | FIN 25 | GER 7 | JPN Kesk. | FRA Kesk. | ESP DNS | GBR 8 | 25 | 10. |
| 2011 | ICE 1 Racing | Citroën DS3 WRC | SWE 8 | MEX   | POR 7 | JOR 6 | ITA   | ARG   | GRE 7 | FIN 9 | GER 6 | AUS WD | FRA Kesk. | ESP Kesk. | GBR Kesk. | 34 | 10. |
Tilastot ja saavutukset rallin MM-sarjassa > Merkkipaaluja

| Nro | Merkkipaalu | Ajetut rallit | Ralli |
| --- | --- | --- | --- |
| 1 | Ensimmäinen kilpailu | 1 | Suomen ralli 2009 |
| 2 | Ensimmäiset MM-pisteet | 4 | Jordanian ralli 2010 |
| 3 | Ensimmäinen erikoiskoevoitto | 9 | Saksan ralli 2010 |
Tunnustukset Suomen urheilugaalassa

Vuoden urheiluteko -palkinto vuoden 2007 maailmanmestaruudestaan (2008)
Suomen urheilun lähettiläs -palkinto vuonna 2017.
Kirjallisuutta

Hotakainen, Kari: Tuntematon Kimi Räikkönen.  Siltala, 2018.  ISBN 978-952-234-538-7
Kulta, Heikki: Iceman: Kimin matkassa. Määritä julkaisija! ISBN 9789523730748
Nevalainen, Petri: Jäämies – Kimi Räikkösen henkilökuva.  Ajatus Kirjat, 2008.  ISBN 978-951-207-980-3
Aiheesta muualla

Kuvia tai muita tiedostoja aiheesta Kimi Räikkönen Wikimedia Commonsissa
Sitaatteja aiheesta Kimi Räikkönen Wikisitaateissa
Kimi Räikkösen viralliset kotisivut
Formula One Database
Kimi Räikkösen epäviralliset sivut
Ylen Elävä arkisto: Jäämies Kimi Räikkönen
Kimi Räikkösen esittelysivu Urheiluviikossa
Suomalaiset Formula 1 -kuljettajat
Leo Kinnunen
Mikko Kozarowitzky
Keke Rosberg
Jyrki Järvilehto
Mika Häkkinen
Mika Salo
Kimi Räikkönen
Nico Rosberg
Heikki Kovalainen
Valtteri Bottas
Formula 1 -luokan kuljettajien maailmanmestarit
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Saksa  Yhdysvallat  Latvia  Japani  Tšekki  Alankomaat  Puola 
Henkilöt:  DDB  Elonet  Uppslagsverket Finland 
Kimi Räikkönen McLarenin ratissa Yhdysvaltain GP:ssä 2002.
Kimi Räikkönen Indianapolisin radalla 2005.
Räikkönen Turkin radalla vuonna 2006.
Räikkönen ajaa Silverstonessa.
Räikkönen Euroopan GP:ssä kaudella 2008.
Räikkönen Ferrarin ratissa vuonna 2009.
Räikkönen F60:n ratissa Turkin GP:ssä kaudella 2009.
Räikkönen Citroën C4 WRC -auton ratissa Suomen rallin Laajavuoren erikoiskokeella 2010.
Räikkönen Lotuksen ratissa Saksan GP:ssä kaudella 2012.
Räikkönen Belgiassa kaudella 2013.
Räikkönen Ferrarin ratissa Bahrainin GP:ssä kaudella 2014.
Räikkönen Britannian GP:ssä kaudella 2014
Räikkönen Malesiassa kaudella 2015.
Räikkönen Singaporen GP:ssä 2015.
Kimi Räikkönen kauden 2017 Barcelonan talvitesteissä.
Kehäkankaan jätinkirkko

| Kehäkankaan jätinkirkko> Sijainti |
| --- | --- |
 Kehäkankaan jätinkirkko
Koordinaatit:  64.61609335°N, 24.70641639°E
Valtio:  Suomi
Paikkakunta:  Raahe (Pattijoki)
Historia
Tyyppi:  Jätinkirkko
Ajanjakso:  esihistoria
Korkeus:  62,5  m
Pinta-ala:  alle 420 (21×20)  m²
Infobox OKVirheellinen NIMI-arvo: 
Kehäkankaan jätinkirkko on Pohjois-Pohjanmaalla Raahen Pattijoella sijaitseva epävarma jätinkirkko.
Sijainti

Jätinkirkko sijaitsee Pattijoen kirkosta noin 10,5 kilometriä kaakkoon. Se sijaitsee Kastellinperältä 1,3 kilometriä etelään olevalla kivisellä kankaalla, jota kutsutaan Kehäkankaaksi. Se muodostaa pienen mäen Yhteisenkankaan länsipuolelle ja on soistuneiden metsien ympäröimä. Mäellä on kivikkoa, joista kiviröykkiöt on rakennettu.
Jätinkirkko

Mäen korkeimmalla kohdalla on löydetty kaksi kiviröykkiötä, joiden halkaisija on 3–5 metriä ja korkeudet 30–40 senttimetriä. Jätinkirkoksi tulkittu rakenne on maan ja kivensekainen valli, joka on pyöreähkön muotoinen. Sen pituus on 21 metriä ja leveys 20 metriä. Sitä ei ole tutkittu, mutta sitä pidetään mahdollisena jätinkirkkona.
Tutkimuksia

Mäellä ei ole suoritettu tutkimuksia, mutta sitä on tarkastettu silmämääräisesti vuosina 1994 (Jaana Itäpalo) ja 1997 (Mika Sarkkinen).